Diari Oficial de la Generalitat Valenciana


Sumari del DOGV 8585, del 05-07-2019 (2019/6445)

RESOLUCIÓ de 12 de juny de 2019, de la Direcció General de Medi Natural i d'Avaluació Ambiental, per la qual s'ordena la publicació de l'informe ambiental i territorial estratègic complementari corresponent a l'expedient 58/17-EAE Alcalà de Xivert.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8585

Data del DOGV
:   05-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/6445


Data del document
:   12-06-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Alcalà de Xivert
    * impacte ambiental

RESOLUCIÓ de 12 de juny de 2019, de la Direcció General de Medi Natural i d'Avaluació Ambiental, per la qual s'ordena la publicació de l'informe ambiental i territorial estratègic complementari corresponent a l'expedient 58/17-EAE Alcalà de Xivert. [2019/6445]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana l'informe ambiental i territorial estratègic complementari, corresponent a l'expedient 58/17-EAE Alcalà de Xivert.  
  
«Informe ambiental i territorial estratègic complementari  
Tràmit: avaluació ambiental del Pla especial de connexió de la xarxa de sanejament amb l'estació depuradora.  
Promotor: Ajuntament d'Alcalà de Xivert.  
Autoritat substantiva: Comissió Territorial d'Urbanisme de Castelló.  
  
Localització: terme municipal d'Alcalà de Xivert (Castelló).  
Expedient: 58-17-EAE.  
  
La Comissió d'Avaluació Ambiental, en la sessió del 30 de maig de 2019, va adoptar l'acord següent:  
Vista la proposta d'informe ambiental i territorial estratègic complementari del Pla especial de connexió de la xarxa de sanejament amb l'estació depuradora d'Alcalà de Xivert, en els termes següents:  
  
  
En data 15 d'abril de 2019, té entrada en el Servei d'Avaluació Ambiental Estratègica ofici de l'Ajuntament d'Alcalà de Xivert, en què s'adjunta documentació addicional del Pla especial de connexió de la xarxa de sanejament d'Alcalà de Xivert amb la depuradora d'Alcalà de Xivert, a fi de determinar si les modificacions que es pretenen introduir tindran efectes significatius sobre el medi ambient i el territori.  
  
Aquest pla especial va ser avaluat ambientalment, i es va emetre informe ambiental i territorial estratègic (IATE) favorable per la Comissió d'Avaluació Ambiental, el 27 de setembre de 2018, que va ser publicat en el Diari Oficial de la Generalitat Valenciana número 8423, de 14 de novembre de 2018.  
Es modifica ara el pla inicialment avaluat, com a conseqüència de les determinacions establides en l'informe, desfavorable amb caràcter vinculant, de la Direcció General de Carreteres del Ministeri de Foment, de data 12 de desembre de 2018. L'Ajuntament sotmet la proposta a informació pública addicional per termini de vint dies.  
  
1. Documentació aportada. L'Ajuntament d'Alcalà de Xivert remet còpia digital de la documentació següent (només plànols, de data març de 2019):  
- 3 plànols de classificació del sòl segons PGOU-98 vigent E 1.10.000 (I.1.1, I.1.2, I.1.3).  
- 1 plànol de situació dels terrenys sobre ortofoto, E 1.10.000 (I.2).  
  
- 1 plànol de situació dels terrenys sobre plànol de parcel·les cadastrals, E 1.10.000 (I.3).  
- 5 plànols d'informació - estat actual del territori i infraestructures afectades pel planejament proposat, E 1:1.000 (I.4.1, I.4.2, I.4.3, I.4.4, I.4.5).  
- 1 plànol d'ordenació - classificació i qualificació del sòl, E 1.10.000, (O.1).  
  
2. Model territorial vigent.  
2.1. Informació territorial. El municipi d'Alcalà de Xivert pertany a la comarca del Baix Maestrat, situat a la província de Castelló. Dista 50 quilòmetres de la capital provincial. Comprén una superfície de 167,56 km², i la seua població, a 1 de gener de 2018, és de 6.679 habitants (dada INE). Limita pel nord amb Santa Magdalena de Pulpis; a l'est, amb la mar Mediterrània i Peníscola; al sud, amb Torreblanca i Benlloc; i a l'oest, amb Vilanova d'Alcolea, les Coves de Vinromà i la Salzadella. En l'extrem nord-est del terme es localitza el Parc Natural de la Serra d'Irta, que s'estén en els termes veïns de Santa Magdalena i Peníscola. Travessen el terme municipal, per la seua part central, l'AP-7, la N-340 i la línia de ferrocarril València-Barcelona.  
  
2.2. Planejament vigent. El planejament municipal vigent consisteix en un Pla general aprovat definitivament per la Comissió Territorial d'Urbanisme de Castelló, en data 8 de juliol de 1998. Aquest pla va ser avaluat ambientalment, i emesa declaració d'impacte ambiental (DIA) en data 13 de gener de 1998 (expedient 80-1995-AIA), i Resolució complementària el 29 de juny de 1998.  
  
3. Procés d'avaluació ambiental i aprovació del pla especial. Les dates més rellevants del procés d'avaluació ambiental i procediment d'aprovació són:  
  
Fase Data  
Presentació del document inicial estratègic 31.08.2017  
Emissió del document d'informe ambiental i territorial estratègic (IATE) 27.09.2018  
Informació pública del pla especial (45 dies, des de 08.01.2019 a 12.03.2019, fase-Ajuntament) 07.01.2019  
Recepció d'informe (12.12.2018) desfavorable de la Demarcació de Carreteres de l'Estat 10.01.2019  
Acord d'informació pública addicional de la proposta amb canvis del pla especial (20 dies) 08.05.2019  
  
  
4. Proposta de modificació del pla especial.  
Es modifica el pla especial redactat el juliol de 2017 i avaluat ambientalment, com a conseqüència de l'informe de la Demarcació de Carreteres de l'Estat en la Comunitat Valenciana, de data 12 de desembre de 2018; es presenta nova documentació que completa i esmena les deficiències indicades en aquest, i se sotmet a l'òrgan ambiental per a determinar si aquestes modificacions tenen efectes significatius sobre el medi ambient.  
4.1. Descripció de la proposta del pla especial: objecte i àmbit. El pla especial té per objecte qualificar de sòl dotacional infraestructura-servei urbà, sense alterar la classificació vigent com a sòl no urbanitzable (comú i protegit afecció viària), dels terrenys pels quals discorre la connexió de l'estació depuradora d'aigües residuals (EDAR) existent al costat de la N-340, a l'altura del nucli urbà, fins a la nova EDAR d'Alcalà de Xivert, localitzada, aproximadament, a 6 km al sud de l'anterior, en contigüitat amb l'AP-7.  
L'àmbit d'estudi s'estén des del nucli urbà d'Alcalà de Xivert, des de la partida del Calvari, al llarg d'un recorregut de 6.600 m en direcció sud fins a la partida de Racó de Giner, lloc d'emplaçament de la nova EDAR del municipi. L'àmbit comprén zones, actualment classificades com a sòl no urbanitzable comú i de protecció viària, amb una superfície en el seu conjunt de 33.784 m². Es correspon amb 6 franges de 5,5 metres d'amplària, amb una longitud total de 6.142,5 m, i que connecten la xarxa de sanejament d'Alcalà de Xivert amb l'EDAR, més un eixamplament de 135 m² respecte a aquesta franja necessari per a la construcció d'una estació de bombament d'aigües residuals.  
  
4.2. Informes sectorials emesos en l'avaluació ambiental. Per part d'aquesta direcció general, com a òrgan ambiental, i conforme al que es disposa en l'article 51.1 de la LOTUP, la documentació presentada, en data 25 de setembre de 2017, es va sotmetre a consulta de les administracions sectorials afectades. El resultat d'aquestes consultes va determinar l'emissió per part de la Comissió d'Avaluació Ambiental, en data 27 de setembre de 2018, d'informe ambiental i territorial estratègic.  
  
La Demarcació de Carreteres de l'Estat és l'única administració, entre les consultades, que va emetre informe amb posterioritat a l'emissió de l'IATE. En aquest informe, i respecte a l'afecció ambiental de la proposta, s'indica textualment:  
Condició particular 1. Efectes significatius sobre el medi ambient dins de l'àmbit de les competències en matèria de carreteres estatals:  
  
«Respecte als efectes ambientals significatius que pot tindre la redacció i desenvolupament del pla especial, cal significar que des del punt de vista de les competències en l'àmbit de la Xarxa de Carreteres de l'Estat, es considera que aquest pla no produirà efectes significatius».  
  
Alhora, s'indica en la:  
Condició particular 2. Aspectes a tindre en compte en la redacció del Pla especial de connexió de la xarxa de sanejament d'Alcalà de Xivert amb la depuradora d'Alcalà de Xivert, relatius a:  
- Documentació gràfica.  
- Actuacions urbanístiques.  
- Aspectes o condicions que haurà d'incloure el document normatiu del pla especial (normes urbanístiques, ordenances municipals, etc.).  
  
- Condicionants tècnics que hauran de complir les obres incloses en el pla especial.  
4.3. Descripció de la modificació. Atesa la condició particular 2 establida en l'informe de la Demarcació de Carreteres de l'Estat, es redacta modificació d'alguns aspectes de la proposta original.  
  
Sense modificar el traçat general de la línia de connexió entre l'antiga i la nova estació depuradora, es defineix ara amb major detall, a escala 1:1.000, la localització de la franja de terreny objecte de requalificació, representant l'actuació respecte a les diferents zones de protecció de l'Autopista (zona de domini, zona de servitud, zona d'afecció i zona de limitació a l'edificabilitat), així com els elements singulars de la canalització (valvuleria, pous de registre, arquetes...).  
  
Imatge 1. Traçat general de la conducció   
(abans i després de modificació).  
En el plànol O.1 març 2019 es representa gràficament: en roig el traçat de la conducció coincident amb viari, i en blau el traçat de la conducció no coincident amb viari, sobre parcel·les d'explotació agrícola (vegeu detall en la imatge 2); els encreuaments amb viari estatal es plantegen subterranis mitjançant clavament. En el plànol O.1 juliol 2017 no s'establia cap diferenciació.  
Imatge 2. Plànol I.4.3 a escala 1:1.000, en l'àmbit d'encreuament del traçat de la conducció amb les principals infraestructures de comunicacions, en el qual es representa l'actuació respecte a les diferents zones de protecció, així com els elements singulars de la canalització, i indicació del mètode d'execució dels encreuaments.  
  
  
4.4. Anàlisi i valoració de la modificació proposada. Analitzada la documentació addicional presentada i l'informe sectorial que la motiva, s'observa que en la documentació ara presentada:  
1. No es modifica el traçat general de la conducció.  
2. No es modifica la magnitud de sòl no urbanitzable subjecte a requalificació.  
La modificació es limita a completar i esmenar la documentació del pla especial ateses les condicions particulars de l'apartat 2 de l'informe de la Demarcació de Carreteres de l'Estat. Aquestes condicions se circumscriuen a aspectes formals de la documentació, a condicionants derivats del règim de servituds en matèria de carreteres estatals, i a l'establiment de condicionants tècnics que hauran de complir les obres incloses en el pla especial.  
Es comprova que, en la documentació sotmesa a informació pública addicional, consta memòria justificativa i normes urbanístiques, de data març de 2019, on es recullen expressament els aspectes indicats en l'apartat 2 de les condicions particulars de l'informe de 12 de desembre de 2018 de la Demarcació de Carreteres de l'Estat.  
Vist que, el 27 de setembre de 2018, s'emet IATE favorable en el procediment simplificat d'avaluació ambiental i territorial estratègica del Pla especial de connexió de la xarxa de sanejament amb l'estació depuradora d'Alcalà de Xivert (Castelló), d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar-ne la tramitació, conforme a la seua normativa sectorial.  
Analitzada la nova documentació, s'estima que l'adopció de les modificacions proposades, objecte de la informació pública addicional del pla especial, no introdueixen efectes significatius sobre el medi ambient.  
  
5. Proposta d'acord  
Vista la modificació proposta i descrita en l'apartat 4.3, que no suposa reclassificació de sòl addicional, ni canvi en el traçat de la connexió proposada, i analitzat el seu contingut, s'acorda emetre informe ambiental i territorial complementari Favorable, per considerar que no tindrà cap efecte significatiu afegit sobre el medi ambient respecte a l'indicat en l'informe ambiental i territorial estratègic emès per Acord de la Comissió d'Avaluació Ambiental, en data 27 de setembre de 2018, podent continuar amb l'aprovació definitiva del pla especial; si bé, i prèvia a l'aprovació definitiva:  
- S'haurà d'obtindre informe de la Demarcació de Carreteres de l'Estat, incloent-hi, si fa el cas, les determinacions finals que s'hi indiquen.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat, a l'efecte d'avaluació ambiental estratègica (plans i programes).  
A la vista de tot el que antecedeix, la Comissió d'Avaluació Ambiental acorda: emetre informe ambiental i territorial estratègic complementari favorable, en el procediment simplificat d'avaluació ambiental i territorial estratègica del Pla especial de connexió de la xarxa de sanejament amb l'estació depuradora d'Alcalà de Xivert, per considerar que no té efectes significatius en el medi ambient, amb el compliment de les determinacions que s'inclouen en el citat informe.  
Notificar als interessats que, contra la present resolució, per no ser un acte definitiu en via administrativa, no escau cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que us notifique perquè en prengueu coneixement i als efectes oportuns.  
El que se certifica amb anterioritat a l'aprovació de l'acta corresponent, i a reserva dels termes precisos que se'n deriven, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 4 de juny de 2019.- El secretari de la Comissió d'Avaluació Ambiental: José del Valle Arocas.»  
  
València, 12 de juny de 2019.- El director general de Medi Natural i d'Avaluació Ambiental: Antoni Marzo i Pastor.